|[pic] |kunsill lokali taL-Imqabba | | |29, triq il-parroċċa, l-imqabba mqb 1512 | | |tel: 2168 0622 | | |e-mail: mqabba.lc@gov.mt | | |website: www.mqabba.gov.mt / www.lc.gov.mt | Minuti tas-seduta numru tmienja u disgħin (98) tal-Kunsill Lokali tal- Imqabba (KLM) li nżammet nhar is-26 ta' Ġunju 2018 fis-6.15pm fil-Bini Amministrattiv tal-Kunsill, Triq il-Parroċċa, l-Imqabba PREŻENTI: Dr Charlene Muscat Sindku Paul Spiteri Kunsillier Anita Farrugia Kunsillier Michel Farrugia Kunsillier Anthony Bonello Segretarju Eżekuttiv (SE) Is-Sindku ppresediet il-laqgħa u qalet it-talba u l-mikrofoni inxtgħelu fis- 6.15pm. Il-laqgħa bdiet mingħajr Michel Farrugia li ġie aktar tard. Is-SE qara żewġ ittri ta' apoloġija tal-Viċi Sindku li kienu jappartjenu għal-laqgħa tad-19 u tal-llum 26 ta' Ġunju. Il-KLM skuża lill-Viċi Sindku. Kien hemm sospenzjoni tas-seduta peress li Charlene Muscat talbet lill- Antoine Farrugia sabiex jagħti dettalji tal-proġett tal-arti fir-roundabout fi Pjazza Ġublew tad-Djamanti. Il-laqgħa tal-KLM issoktat fis-6.35pm fejn daħal Michel Farrugia għal- laqgħa u ħareġ Antoine Farrugia mill-kamra. Dwar dan il-Proġett tar-Roundabout, Charlene Muscat talbet lill- kunsillieri jekk jistgħux bħala kunsill jaqblu illi dan il-proġett ireġi u li l-post hu wieħed idoneu. Paul Spiteri qal li ma jsibx oġġezzjoni iżda peress li l-kunsillieri qed jirrappreżentaw lin-nies ta' dan ir-raħal, għandna niddiskutu magħhom peress li dan il-post ma ntagħżilx mil-KLM. Is- Sindku qalet illi minn xi ħadd se taqlagħha u hija qalet illi l-proposta ta' Carlo Sciberras hija li dan għandu jsir fil-ġnien ta' biswit ir- roundabout, illi kien sewa lill-Kunsill madwar nofs miljun ewro u għalhekk ma jagħmilx sens li nagħmlu proġett fuq proġett ieħor. Anita Farrugia u Michel Farrugia qalu illi jaqblu mal-proġett fejn hu ġej. 98.01 Kunsiderazzjoni u Approvazzjoni tal-Minuti; Il-minuti tas-seduta preċedenti kienu meħuda bħala moqrija u approvati u ffirmati fis-6.54pm wara li dawk tas-seduta numru 96 sarulhom il- korrezzjonijiet li talbu s-Sindku u l-Viċi Sindku li tathom by hand lis-SE peress li Grace Marie Mallia ma setgħetx tattendi għal-laqgħa tas-26 ta' Ġunju. 98.02 Komunikazzjoni mis-Sindku; 98.02.01 Is-Sindku ipproponiet data għal-laqgħa li għandha ssir mar- residenti ta' madwar Ġnien Tfal ir-Raħal biex fih isir bicycle park. 98.02.02 Is-Sindku semmiet il-każ ta' Salvatore Schembri li ħarkuna fuqu l-Pulizija. 98.02.03 Charlene Muscat aġġornat lill-kunsillieri rigward il-Proġett taż-Żgħażagħ. Hija qalet illi kien irrakkomandat mill-istess żgħażagħ illi tingħażel il-kwotazzjoni ta' JGC għax kienet l-aktar waħda vantaġġjuża. Se jkun installat il-gym equipment u turf sintetiku. (minuti tal-laqgħa tal- Kunsill Lokali taż-Żagħżagħ annessi). Dan kien konfermat unanimament mill- kunsillieri preżenti. 98.02.04 Charlene Muscat qalet illi spiss fuq il-facebook qed jitilgħu ritratti ta' postijiet maħmuġa. Xi kunsillieri qalu li mhux qed iwieġbu lil dawn it-talin filwaqt li Charlene Muscat qalet illi qed twieġeb għall- private messages u l-sms' kollha. Hija qalet illi madankollu dan mhux il- mod fejn wieħed għandu jagħmel ilment għaliex l-ilmenti għandhom jaslu fl- uffiċċju tal-KLM biex tittieħed azzjoni dwarhom. 98.02.05 Dwar l-offerta tal-latrina pubblika intqal illi qed nistennew risposta mid-Dipartiment tal-Kuntratti dwar id-dokumentazzjoni ta' l-aktar offerent li kellu stima baxxa. 98.02.06 Is-SE ta x-xhieda tiegħu għall-aħħar darba fil-każ Schembri Barbros vs Kunsill Lokali tal-Imqabba li issa jinsab għat-trattazzjoni u d- deċiżjoni tal-arbitru. 98.02.07 Is-Sindku qalet illi kellu jkun hemm seduta oħra dwar id-Dar tal-Anzjani u kien hemm talba min-naħa tal-avukat tal-appellanti għal diferiment. Sadanittant ġiet in-nutara u wħud mir-residenti għamlu affidavits li s-Sindku se tkun qed tippreżenta fis-seduta li jmiss li ma nafux id-data tagħha. 98.02.08 Is-Sindku kienet imsejħa mill-Awtorita' tal-Ippjanar biex tivvota dwar l-iżvilupp fi Sqaq il-Modorbu li tidħol għalih minn Triq tas- Sejba. Hija qalet illi f'dawn il-barrieri li ħafna minnhom huma mirdumin, qed ikun propost batching plant tal-concrete/bricks plant u wkoll li jkun sanzjonat żvilupp illegali. Hija qalet illi minħabba li se toktor il- problema tat-trabijiet fl-Imqabba u wkoll it-traffiku minn vetturi ta' kostruzzjoni, ħasset li kellha tivvota kontra dan l-iżvilupp, minkejja li kienet l-unika waħda li vvotat hekk. Hija qalet illi l-Awtorita' tal- Ippjanar imponiet multa ta' €77,500 bħala planning gain li se tgħaddi fl- eks fond għat-Titjib Urban. Kien hemm proposta oħra li l-kuntrattur jagħmel donazzjoni in kind f'xogħlijiet pubbliċi, li l-KLM se jiskarta. 98.02.09 Il-KLM se jirringrazzja lill-uffiċjali tad-Dipartiment tal- Indafa Pubblika tax-xogħol ta' tindif li sar bil-makkinarju billi ġiet maħsula Triq il-Konvoj ta' Santa Marija qabel il-festa tal-Madonna tal- Ġilju. 98.02.10 It-tweġiba għall-management letter kienet ippreparata u ffirmata mis-SE u se tkun iffirmata mis-Sindku u tintbgħat. 98.02.11 Kien deċiż illi l-Petty Cash treshold titla' minn €100 għal €250 u Valerie Galea u Kylie Fenech ikollhom €50 kull wieħed, filwaqt li l- kumplament ikun f'idejn is-SE – biex kulħadd ikollu l-flus għall-bqija. 98.02.12 Dwar il-permessi fil-Festa tal-Madonna tal-Ġilju din is-sena kellna problema dwar il-post fejn is-soltu jarma' persuna bil-qubbajt billi dan ma qabilx mal-post offrut lilu, minkejja li dan il-permess ħareġ mill- KLM kif ilu joħroġ minn kemm ilna bir-responsabbilita' tal-permessi. 98.02.13 Is-Sindku tkellmet dwar il-proġett Making Urban Areas Greener u pproponiet illi nsebbħu s-Central Strips tal-By-Pass. Dwar dan diġa' kien hemm qbil unanimu. 98.02.14 Is-Sindku qalet illi f'Jum l-Imqabba 2018 se jkollha problema biex tattendi l-programm mużikali minħabba impenji personali. Se nippruvaw nibdlu d-data tal-kunċert billi dan isir il-Ġimgħa 19 ta' Ottubru. 98.02.15 Is-Sindku qalet illi l-fuljett se joħroġ f'Lulju u se noħorġu l- applikazzjonijiet għan-nomini għal Jum l-Imqabba 2018. 98.02.16 Peress li din is-sena l-gwardjani lokali ma' setgħux jaħdmu l- immaniġġjar tat-traffiku, kellna problema u qdewna tajjeb il-pulizija tad- distrett u dawk tat-traffiku u l-uffiċjali ta' Trnasport Malta. Kien hemm qbil illi għandna naħdmu bil-pulizija: 4 tat-traffiku u 6 pulizija normali. 98.03 Tweġibiet għall-Mistoqsijiet tal-Kunsillieri; 98.03.01 Michel Farrugia qal illi s-Soċjeta' Mużikali ramaw bar fil- pjazza u dan tħalla hemm. Is-SE qal illi min-naħa tal-KLM ma tajna l-ebda permess għall-bar għax dan ma jistax isir, madankollu dak in-nhar inħareġ permess ta' attivita'. 98.03.02 Michel Farrugia qal illi hemm bżonn tindaf il-parti rurali fi Triq Ħal Farruġ minħabba li se jkun hemm il-Fiera l-Kbira, filwaqt li Charlene Muscat qalet illi kien hemm ħafna ħaxix ħażin fi Triq il-Ħajt tal- Matla. 98.03.03 Is-Sindku qalet lill-Michel Farrugia illi peress li dan falla l- laqgħat aktar milli kien suppost, hija daħlet fid-dettalji taċ-ċertifikati mediċi li kienu prodotti minnu u ma setgħetx ma tinnutax illi kien saħansitra riprodott ċertifikat mediku biex ikopri l-assenza fejn hu kien avża lill-Kunsill li kien imsiefer. Michel Farrugia qal illi kienu t-tobba stess li qalulu illi kellu l-bżonn il-mistrieħ. Hija qalet illi se tinkiteb ittra lid-DLG (diġa' inkitbet fis-7 ta' Diċembru 2017 u ma ntbagħtetx peress li stennejna lill-kunsillier jipprovdi ċ-ċertifikati mediċi) fejn ikun rakkomandat li s-siġġu tiegħu ikun iddikjarat vakanti skont vot li kien ittieħed, fejn kien hemm tliet kunsillieri favur u wieħed kontra. 98.04 Rapport Finazjarju tal-Ewwel Kwart tas-sena 2018; 98.04.01 Kien approvat ir-Rapport Finanzjarju tal-ewwel kwart tas-sena 2018 b'vot unanimu. 98.05 L-Iffirmar tal-Iskrittura privata mal-Awtorita' tad-Djar (amministraturi tal-komun tal-blokka tal-Gvern); 98.05.01 Kien diskuss l-iffirmar tal-ftehim mal-Awtorita' tad-Djar bejn l-amministraturi tal-parti komuni tal-blokka B u C tal-gvern fi Blokka Ħarriġiet. 98.06 Kunsiderazzjoni u Approvazzjoni tal-iskeda ta' pagamenti; 98.06.01 Kienu approvati l-Payment Approval Sheets numri 548 u 549. 98.06.02 Meta kienu diskussi l-approvazzjoni tal-ħlas tal-Communications and Travel Allowance tal-kunsillieri, Michel Farrugia qal li mhux ġust illi hu jinqatgħalu l-allowance meta ma attendiex partikolarment meta kien bagħat e-mail ħuħ għalih matul laqgħa li kienet diġa' qed issir u s-SE induna biha l-għada filgħodu għax ma kienx on-line dak il-ħin tal-laqgħa. Hu qal li kellu jkun skużat. Is-SE qal li mhux hu jiskuża l-assenza tal- kunsillier li ma jkunx attenda, iżda huma l-kunsillieri sħabu li jiskużawh wara li tinqara' l-ittra ta' apoloġija u jittieħed vot. Din suppost tasal il-Kunsill qabel il-laqgħa biex il-Kunsill ikun jaf biha. Michel Farrugia ħareġ barra mil-laqgħa fit-8.50pm u talab li jkun infurmat b'telefonata bil- laqgħat tal-KLM għax m'għandux aċċess għall-e-mail. Madankollu kienu skużati l-kunsillieri għal-laqgħat li fallew fil-passat u kienet amendata ċ- ċedola tal-pagamenti biex tirrifletti dan kollu. 98.07 Tmiem tal-laqgħa u data tas-seduta li jmiss; 98.07.01 Il-KLM se jiltaqa' nhar it-23 ta' Lulju fis-6.00pm u din il- laqgħa ntemmet fid-9.07pm. Magħmula minn Anthony Bonello u approvati nhar it-23.7.18 minn Dr Charlene Muscat Segretarju Eżekuttiv Sindku